Κλείσαμε το δωμάτιο δύο εβδομάδες περίπου πριν την άφιξή μας στέλνοντας μήνυμα στον ιδιοκτήτη για τη μέρα και την ώρα άφιξής μας και δεν πήραμε καμία απάντηση, επικοινώνησε βέβαια μαζί μας μία μέρα πριν φτάσουμε. Ο χώρος, όπως αναφέρεται, είναι μία σοφίτα η οποία είναι πολύ όμορφη και φιλόξενη αλλά και πολύ ζεστή και το ένα aircondition που έχει δεν φτάνει για να ψύξει και τους δύο χώρους (σαλόνι και δωμάτιο). Επιπλέον για εμάς που είχαμε πολλές αποσκευές η πρόσβαση ήταν προβληματική διότι είχε πολλά και δύσκολα σκαλοπάτια (το τελευταίο κομμάτι ήταν μια πολύ στενή ξύλινη σκάλα). Αρνητική εντύπωση επίσης μας έκανε το ότι η σοφίτα χώριζε από το κυρίως διαμέρισμα με μια συρόμενη πόρτα η οποία δεν κλείδωνε και οι ιδιοκτήτες είχαν πρόσβαση στον κάτω χώρο χωρίς καν να μας ρωτήσουν αν μας πειράζει.
Σε γενικές γραμμές δυστυχώς ο χώρος ήταν κατώτερος των προσδοκιών μας σε σχέση με τα χρήματα που πληρώσαμε.